ટૂર્નામેન્ટના કાર્યક્રમની જાહેરાત જેમી યાર્જાના નેતૃત્વ હેઠળની આઠ સભ્યોની ફિફા ટીમે કરી હતી. ફિફા અધિકારીઓએ સ્થાનિક સભ્યો સાથે મળીને ટૂર્નામેન્ટની મેચ આયોજિત કરનારાં બધાં છ શહેરો કોલકાતા, નવી દિલ્હી, ગોહાટી, મડગાંવ, કોચી અને નવી મુંબઈનું નિરીક્ષણ કર્યું હતું. કોલકાતામાં ત્રીજા સ્થાન માટેની પ્લેઓફ મેચ, પ્રત્યેક રાઉન્ડ-૧૬ની એક મેચ, ક્વાર્ટર ફાઇનલ ઉપરાંત ગ્રૂપ-એફની છ મેચ પણ રમાશે. નવી દિલ્હમાં ગ્રૂપ-બીની મેચો ઉપરાંત રાઉન્ડ-૧૬ની બે મેચ રમાશે. આ ટૂર્નામેન્ટ આગામી છ ઓક્ટોબરથી શરૂ થશે. ટૂર્નામેન્ટમાં દુનિયાભરની કુલ ૨૪ ટીમ ભાગ લેશે. ટૂર્નામેન્ટનું થીમ સોંગ તૈયાર કરવાની જવાબદારી બોલિવૂડના સંગીતકાર પ્રીતમને સોંપાય તેવી શક્યતા છે.